Paterna conclou els homenatges a sant Antoni Abat amb un Correfoc i la tradicional foguera
01/02/2022

# Paterna conclou els homenatges a sant Antoni Abat amb un Correfoc i la tradicional foguera

[![Paterna conclou els homenatges a sant Antoni Abat amb un Correfoc i la tradicional foguera](/images/noticias/2022/1/7862/7862_lg.jpg)](/images/noticias/2022/1/7862/7862_lg.jpg)

01.02.2022

*   Paterna ha omplit aquest dissabte els seus carrers amb pólvora i foc gràcies al Correfoc i a la foguera en honor a sant Antoni Abat.
*   La regidora de Turisme, Cultura i Foc, Teresa Espinosa ha destacat que “és una gran alegria realitzar aquests actes en homenatge a sant Antoni Abat i continuar demostrant el compromís de Paterna amb el sector pirotècnic i amb la cultura del foc”.

Paterna ha omplit aquest cap de setmana els seus carrers amb foc i pólvora gràcies al Correfoc i la foguera en honor a sant Antoni Abat. Els actes, organitzats per la Federació Interpenyes en col·laboració amb l'Ajuntament de Paterna, estigueren subjectes als corresponents protocols anticovid.

L'espectacle pirotècnic començà a les 19.00 hores i va recórrer els carrers de Paterna des de l'encreuament del carrer Major amb el carrer Sant Antoni (Quatre Cantonades) fins a la Plaça del Poble, on es botar foc a la tradicional foguera.

Tal com ha destacat la regidora de Turisme, Cultura i Foc, Teresa Espinosa, _“després de l'aturada del passat any degut a les circumstàncies sanitàries, i amb la bona notícia de la declaració de nostra Cordà com Bé d'Interés Cultural Immaterial, ha sigut un orgull tornar a demostrar l'especial relació de la nostra ciutat amb la pólvora i el foc, realitzant aquests actes en homenatge a sant Antoni Abat”._

Aquests actes clausuren les activitats programades per a celebrar la festivitat del patró dels animals, que van començar diumenge passat 23 amb la missa i la tradicional benedicció de mascotes en la Plaça del Poble organitzats per la Germanor de sant Antoni Abat.